Hennepsaadolie-velsorgprodukte wat jy nou moet probeer | rooi roseHennepsaadolie-velsorgprodukte wat jy nou moet probeer | rooi rose
Hennepsaadolie het die afgelope tyd baie gewild begin word, nie net vir gebruik in velsorgprodukte nie, maar ook vir ons algemene gesondheid. Ons vertel jou meer oor wat dit is, die voordele daarvan en ook van produkte wat jy op die proef kan stel.
Hennepsaadolie-velsorgprodukte wat jy nou moet probeer deur Corné Greeff. Hooffoto: Pixabay
Wat is hennepsaad en hoe word hennepsaadolie gemaak?
Hennepsaad is afkomstig van die Cannabis sativa-plant en is volgens The Body Shop een van die oudste gesaaide oeste ter wêreld. Nadat die hennepsaad geoes is, word ’n koudgeparste proses gebruik om die olie uit te pers. Dit is ’n natuurlike bron van gamma-linoliensuur (GLA) wat help met die bevogtiging van jou hare en vel.
Moenie bekommerd wees nie, jy sal nie “hoog” word as jy ’n room wat hierdie olie bevat aan jou gesig smeer nie – die kommersiële gebruik van hennepsaadolie bevat nie die THC-bestanddeel wat jou kan “hoog” maak nie.
Wat is die voordele van hennepsaadolie?
Dit help die vel om te herstel wanneer dit deur stresfaktore beskadig is.
Dit bevat anti-oksidante en help met teenveroudering.
Dit is hoog in omega-3, -6 en -9 wat die vel bevogtig en teen omgewingsfaktore beskerm.
Dit dien as ’n anti-inflammatoriese middel.
Die vetsure daarin is belangrik vir die vel se balans.
Sjampoe en opknappers wat hennepsaadolie bevat, verbeter die tekstuur van jou hare en help met die voorkoming van skilfers en infeksie op die kopvel. Die olie help ook om haarverlies te voorkom en verbeter die gesondheid van die hare.
Smeer die hennepsaadolie aan jou lyf ná jy gebad of gestort het en masseer dit in. Dit bevogtig jou vel en help met bloedsomloop.
Kies ’n skoonheidsproduk wat die olie as bestanddeel bevat.
Maak jou eie afskilferaar met die olie en bestanddele wat jy in die kombuis het.
Jy kan die olie ook gebruik om jou grimering te verwyder.
Gebruik dit om taai produkte soos gom van jou vel af te kry.
Smeer aan jou bene of onderarms voor jy skeer en jy hoef nie ’n skeerroom te gebruik nie.
Soil Organics se doen-dit-self resep vir jou eie afskilferaar
½ koppie hennepsaadolie
20 druppels van jou gunsteling- essensiële olie.
Meng die bestanddele saam en hou dit in ’n glasfles. Gebruik soos benodig.
#rrWenk: Wanneer jy jou bene afskilfer voor jy skeer, maak die dooie velletjies nie jou lemmetjie stomp nie!
Verwyder grimering so met hennepsaadolie
Gooi 1 teelepel hennepsaadolie op ’n lappie.
Druk die lappie saggies om die dele om jou oë om die grimering te verwyder.
Spoel die lappie uit en drup ’n halwe teelepel hennepsaadolie daarop.
Vryf in die lappie in en druk die oortollige water uit.
Was nou jou gesig soos gewoonlik en verwyder jou grimering.
Spoel jou gesig af.
The Body Shop gebruik al dekades lank hennepsaadolie in hul produkte en die Hemp-reeks is tans een van hulle beste verkopers.
The Body Shop Hemp Hand Protector (R 140) bevat plaaslike hennepolie wat as 'n goeie bevogtiger dien vir baie droë vel, asook byewas wat help om die vel te beskerm teen verdere skade.
The Body Shop Hemp Foot Protector (R140) perfek om daardie droë en gekraakte hakke te bevogtig en beskerm.
The Body Shop Hemp Lip Protector (R 75) Hierdie lipsalf is geformuleer om jou droë lippe te bevogtig en te voed.
Die Soil Organic Hemp Seed Oil (Cannabis sativa) (R100 vir 100 ml aanlyn beskikbaar by soil.co.za en Dis-Chem) is ryk aan anti-oksidante en vetsure, ideaal vir lyfsorg. Nadat jy dit aangesmeer het, word die olie vinnig geabsorbeer en laat nie jou vel olierig voel nie. Dit bevat bestanddele van die Cannabis-plant wat geen nadelige newe-effekte het nie. Dit kan ook gebruik word om grimering te verwyder.
Die TheraVine Clarifying Mango Face Balm (R448 aanlyn beskikbaar by theravine.co.za) se twee hoofbestanddele is mangobotter en hennepsaadolie en die room bevat ook ilang-ilang en laventelolies. ‘n Luukse, sagte room vir die nag wat nie net die vel reinig nie maar ook dien as ’n anti-inflammatoriese middel. Dit bevogtig die vel en help met die verligting van aknee.
Die COWSHED Bullocks Muscle Rub Body Oil (R399 beskikbaar aanlyn by beautifulage.co.za) is geskik vir mans en vroue. Masseer in jou vel in ná jy gebad of gestort het. Dit bevogtig die vel en laat die vel sag en glad nie olierig voel nie. Dit help ook met die verligting van seer spiere.
Dr. Organic het ‘n groot aantal produkte wat onder hul hennepsaadolie-reeks val. Daar is van velsorg- tot haarsorgprodukte en help met bevogtiging en beskerming.
Dr. Organic Hemp Oil Hair Mousse (R 399)
dr.organics Hemp Oil Body Wash (R192)
Dr. Organic Hemp Oil Shampoo Conditioner 2 in 1 (R239)
Dr. Organic Hemp Oil Lip Serum (R168 Takealot.com)
Dr. Organic Hemp Oil Deodrant (R181,95 Wellness Warehouse)
Produkte beskikbaar aanlyn by drorganic.co.za en TakeAlot
Die Hempy Natural Body Oil (R143,95, beskikbaar by wellneswarehouse.com) is ‘n natuurlike bevogtiger en hoog in vetsure. Dit help met die behandeling en herstel van ‘n baie droë vel.
Kies DermaFix vir gevorderde velsorg